62021CO0464_INF
Tiesas (sestā palāta) 2022. gada 26. aprīļa rīkojums –
Universitat de Barcelona
(lieta C‑464/21)
Lūgums sniegt prejudiciālu nolēmumu – Tiesas Reglamenta 99. pants – Sociālā politika – Direktīva 1999/70/EK – UNICE, CEEP un EAK noslēgtais pamatnolīgums par darbu uz noteiktu laiku – Secīgi uz noteiktu laiku slēgti darba līgumi publiskajā sektorā – 2. klauzula un 3. klauzulas 1. punkts – Piemērošanas joma – Jēdziens “noteikta laika darba ņēmējs”
Sociālā politika – UNICE, CEEP un EAK noslēgtais pamatnolīgums par darbu uz noteiktu laiku – Direktīva 1999/70 – Piemērošanas joma – Darba ņēmējs, kas nodarbināts publiskajā sektorā, pamatojoties uz secīgiem uz noteiktu laiku noslēgtiem darba līgumiem – Darba tiesisko attiecību pārkvalificēšana par nepastāvīgām darba attiecībām uz nenoteiktu laiku kā sods – Iekļaušana
(Padomes Direktīvas 1999/70 pielikuma 2. klauzula un 3. klauzulas 1. punkts)
(skat. 22.– 26. punktu)
Rezolutīvā daļa
Pamatnolīguma par darbu uz noteiktu laiku, kas noslēgts 1999. gada 18. martā un kas ir ietverts Padomes 1999. gada 28. jūnija Direktīvas 1999/70/EK par UNICE, CEEP un EAK noslēgto pamatnolīgumu par darbu uz noteiktu laiku, 2. klauzula un 3. klauzulas 1. punkts ir jāinterpretē tādējādi, ka darba ņēmējs, kuru ar viņa publiskā sektora darba devēju bija saistījuši secīgi uz noteiktu laiku slēgti darba līgumi un kura darba attiecības šā apstākļa nosodīšanas rezultātā ir pārkvalificējamas par “nepastāvīgām darba attiecībām uz nenoteiktu laiku”, ietilpst šā pamatnolīguma piemērošanas jomā.